Vogelkops lejlighed er smuk og var en helt særlig oplevelse for vores gæst fra Holland. Sago nød at være der, og fik tilmed lov at låne Ronalds cykel, hvilket er guld værd som gæst i København, og den bedste måde at komme fra A til B.
Vi, i Dansehallerne, havde nemt ved at kommunikere med Ronald under bookingen, og vi fik altid svar hurtigt og præcist. Vi kan med glæde anbefale Vogelkop til andre gæster, og vil helt sikkert booke stedet en anden gang.